**OBAVIJEST MALIM PROIZVOĐAČIMA JAKIH ALKOHOLNIH PIĆA O POJEDNOSTAVNJENJU POSTUPKA UPLATE TROŠARINE NA ALKOHOLNA PIĆA ZA 2016. GODINU**

U cilju pojednostavnjenja postupka uplate paušalnog iznosa trošarine za 2016. godinu kojeg uplaćuju registrirani vlasnici/korisnici kotlova za proizvodnju jakih alkoholnih pića daje se slijedeća obavijest:

**Godišnje izvješće** o ukupno proizvedenoj količini jakog alkoholnog pića za vlastite potrebe, zapremini kotla te obračunatoj trošarini na Obrascu **GI-MP-JAP** za 2016. godinu nije potrebno dostaviti nadležnom carinskom uredu (ukoliko obveznik ipak dostavi izvješće, isto će se urudžbirati u spis obveznika).

**Dovoljno je da mali proizvođač jakog alkoholnog pića na propisani račun Državnog proračuna uplati paušalni iznos trošarine (to jeste 100,00 ili 200,00 kuna) do 31. siječnja 2017. godine.**

**Paušalni iznos trošarine za 2016. godinu** ovisno o zapremnini kotla, u visini od 100,00 ili 200,00 kuna, mali proizvođač jakog alkoholnog pića dužan je uplatiti do 31. siječnja 2017. godine nalogom za plaćanje tako da se:

* u polje „model“ upiše broj modela **„68“,**
* u polje „poziv na broj odobrenja“ kao podatak prvi brojčanu oznaku vrste prihoda koja se uplaćuje **„1066“** te kao podatak drugi osobni **identifikacijski broj (OIB)**.
* prihodi državnog proračuna uplaćuju se na račun **HR1210010051863000160** Državni proračun Republike Hrvatske.

Ukoliko je obveznik u 2016. godini proizveo **više od 20 litara čistog alkohola**, dužan je nadležnom carinskom uredu do 31. siječnja tekuće godine dostaviti:

* Obrazac **GI-MP-JAP**

 **ili**

* **izjavu** s podacima o količini i jakosti proizvedenog alkoholnog pića, na osnovu koje će carinski ured utvrditi i obračunati trošarinu te o istome obavijestiti obveznika koji će uz paušalni iznos trošarine (100,00 ili 200,00 kuna) i tako obračunatu trošarinu uplatiti na propisani račun Državnog proračuna kako je gore pojašnjeno.

Financijsko zaduženje registriranih obveznika – malih proizvođača jakih alkoholnih pića carinski uredi će sačiniti na temelju podatka iz Obrasca PUR o zapremnini kotla i/ili na temelju zaprimljene izjave s podacima o količini i jakosti proizvedenog alkoholnog pića.

Svrha ovoga pojednostavljenja je da obveznici ne moraju nužno fizički dolaziti u nadležni carinski ured pa se u tom smislu daju **kontakt podaci ovlaštenih carinskih službenika kojima se mogu obratiti za davanje pomoći u pogledu ispunjavanja obveze uplate trošarine:**

|  |  |  |
| --- | --- | --- |
| PCU OSIJEK |  |  |
| **CARINSKI URED** | **IME I PREZIMA**  | **BROJ TELEFONA** |
| CARINSKI URED OSIJEK | DANIJELA ŠAT | **032/453-213** |
| CARINSKI URED OSIJEK | MARIJA TIČINOVIĆ | **032/453-232** |
| CARINSKI URED SLAVONSKI BROD | ANTUN KURKUTOVIĆ | **035/453-529** |
| CARINSKI URED SLAVONSKI BROD | ANITA RADOŠ | **035/453-520** |
| CARINSKI URED VIROVITICA | DARINKA DEJANOVIĆ | **033/743-308** |
| CARINSKI URED VIROVITICA | DANIJELA KOVAČ | **033/743-335** |

 **Prilog 31 Pravilnika o trošarinama**

 **Izjava MP-JAP**

MALI PROIZVOĐAČ JAKOG ALKOHOLNOG PIĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( ime i prezime fizičke osobe)

OIB:

\_\_\_\_\_\_\_\_\_\_\_\_\_\_\_\_\_\_\_\_\_

ADRESA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA**

kojom izjavljujem da sam kao vlasnik/korisnik kotla zapremnine \_\_\_\_\_ litara u \_\_\_\_\_\_\_\_\_ godini proizveo\_\_\_\_\_\_\_\_ litara jakog alkoholnog pića s volumnim udjelom alkohola od \_\_\_\_\_\_\_ % vol.

Izjava se daje u smislu članka 68. stavak 7. Zakona o trošarinama („Narodne novine“, broj 22/13, 32/13, 81/13, 100/15, 120/15 i 115/16) u svrhu donošenja poreznog rješenja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mjesto i datum) (potpis odgovorne osobe)

Zaprimio Carinski ured \_\_\_\_\_\_\_\_\_\_\_\_\_\_\_\_\_

KLASA: \_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_

Datum prijama: \_\_\_\_\_\_\_\_\_\_\_\_\_\_\_\_

 M. P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštenog carinskog službenika)

Za cjelovit uvid u obavijest upućujemo na Internet stranice Carinske uprave <https://carina.gov.hr/vijesti/obavijest-malim-proizvodjacima-jakih-alkoholnih-pica-o-pojednostavnjenju-postupka-uplate-trosarine-na-alkoholna-pica-za-2016-godinu/4645> i <https://carina.gov.hr/trosarinsko-postupanje/harmonizirane-trosarine-alkohol-i-alkoholna-pica-duhanske-preradjevine-energenti-i-elektricna-energija/pravilnik-o-trosarinama-4633/prilozi-iz-pravilnika-o-trosarinama-4634/4634>

 **PODRUČNI CARINSKI URED OSIJEK**